บลจ.เฮโลขายกองตราสารหนี้
กสิกรไทยมองปัญหาหนี้ยุโรปยืดเยื้อ ขาย 4 กองตราสารหนี้ชน &#8220;MFCกรุงศรีกรุงไทย&#8221;
6 มิ.ย. 2555

กสิกรไทยมองปัญหาหนี้ยุโรปยืดเยื้อ ขาย 4 กองตราสารหนี้ชน “MFCกรุงศรีกรุงไทย”
น.ส.ยุพาวดี ตู้จินดา ผู้ช่วยกรรมการผู้จัดการ บริษัทหลักทรัพย์จัดการกองทุน (บลจ.) กสิกรไทย เปิดเผยว่า บริษัทมองวิกฤตเศรษฐกิจยุโรปยังคงยืดเยื้อ โดยเฉพาะความเสี่ยงที่กรีซจะออกจากยูโรโซนมีมากขึ้นจากการที่มูดี้ส์ปรับลดเพดานอันดับความน่าเชื่อถือของผู้ออกตราสารหนี้ในกรีซลงอยู่ที่ระดับ CAA2 ซึ่งต่ำกว่าระดับสูงสุดที่บริษัทของกรีซจะสามารถออกตราสารหนี้ขายให้นักลงทุนได้ (B1)
นอกจากนี้ มาตรการแก้ไขเศรษฐกิจหลังการเลือกตั้งที่จะมีขึ้นในวันที่ 17 มิ.ย.นี้ ยังเป็นปัจจัยหลักที่สร้างความกังวลให้กับนักลงทุนทั่วโลกไปอีกระยะ รวมทั้งส่งผลให้ธนาคารกลางยังชะลอการปรับขึ้นอัตราดอกเบี้ยไปจนถึงปลายปีนี้
บลจ.กสิกรไทย เสนอขายกองทุนเปิดเคคุ้มครองเงินต้น ตราสารหนี้ไทย 3 เดือน เอเอ็น ผลตอบแทน 2.7% ต่อปี กองทุนเปิดเค ตราสารหนี้ 3 เดือน เอแซท ผลตอบแทน 2.9% ต่อปี กองทุนเปิดเค ตราสารหนี้ต่างประเทศ 6 เดือน อาร์ ผลตอบแทน 3.1% ต่อปี และกองทุนเปิดเค ตราสารหนี้ต่างประเทศ 1 ปี เอจี ผลตอบแทน 3.4% ขายพร้อมกันวันที่ 6-11 มิ.ย.นี้
บลจ.เอ็มเอฟซี เปิดขายกองทุนเปิดเอ็มเอฟซี ตราสารหนี้ต่างประเทศ 9 เดือน ตั้งแต่วันที่ 58 มิ.ย.นี้ อายุ 9 เดือน คาดผลตอบแทน 3.45% ต่อปี
บลจ.กรุงศรี เปิดขายกองทุนเปิดกรุงศรี ตราสารหนี้ 6M22 อายุ 6 เดือน ลงทุนตราสารหนี้ทั้งในและต่างประเทศ ขายวันที่ 6-11 มิ.ย.นี้ ผลตอบแทนประมาณ 3.15% ต่อปี
บลจ.กรุงไทย เปิดขายกองทุนเปิดกรุงไทยธนทรัพย์ บี 37 อายุ 6 เดือน เสนอขายวันที่ 512 มิ.ย.นี้ ลงทุนในตราสารหนี้ทั้งในและต่างประเทศ ผลตอบแทน 3.1% ต่อปี